অহা ফেব্ৰুৱাৰীত ভাৰত ভ্ৰমণলৈ আহিবলগীয়া ইংলেণ্ড দলটোত ছোনিয়া অ’ডেদ্ৰা অন্তৰ্ভুক্ত হ’লে অসমবাসীয়ে নিজ ৰাজ্যৰ বোৱাৰীৰ খেল স্বচক্ষে প্ৰত্যক্ষ কৰাৰ সৌভাগ্য অৰ্জন কৰিব৷ কিয়নো ইংলেণ্ড দলটোৱে ভাৰত ভ্ৰমণৰ আটাইকেইখন মেচ গুৱাহাটীৰ বৰ্ষাপাৰা ক্ৰিকেট ষ্টেডিয়ামত খেলিব৷ নতুন বছৰত অসমৰ ক্ৰিকেটপ্ৰেমীয়ে ইংলেণ্ড দললৈ ছোনিয়াৰ প্ৰত্যাৱৰ্তন আৰু প্ৰশিক্ষক হিচাপে অংশুমান ভাগৱতীৰ ক্ৰিকেট কেৰিয়াৰৰ চমকপ্ৰদ উত্থান অব্যাহত থকাৰ কামনা কৰিব৷ সকলোৰে আশা—অংশুমান-ছোনিয়া দম্পত্তীয়ে ইংলেণ্ডৰ ক্ৰিকেটৰ বিকাশৰ ধাৰাৰ অবিচ্ছেদ্য অংগ হৈ ৰাজ্যবাসীক গৌৰবান্বিত কৰি যাব৷